Maimane soek antwoorde ná Zambië hom weier | Maroela Media
Mmusi Maimane, leier van die DADA, Mmusi Maimane, zambiëDA, Mmusi Maimane, zambië
Maimane is op die Lusaka-lughawe voorgekeer nadat hy in Zambië aangekom het om die hoogverraadverhoor van Hakainde Hichilema, die leier van die opposisie in Zambië, in die Lusaka-landdroshof by te woon. "Mnr. Maimane was op pad om sy steun aan mnr. Hichilema, wat onregmatig deur sy regering vervolg word, te toon en om die DA se verbintenis tot 'n menseregte-gebaseerde buitelandse beleid te benadruk," het Phumzile van Damme, die DA se nasionale woordvoerder, ná die voorval gesê.
Hichilema is van hoogverraad aangekla omdat hy die lewe van pres. Edgar Lungu sou bedreig het deur te stadig voor die president se konvooi te ry. Hy is aanvanklik daarvan aangekla dat hy die pad versper het.
Van Damme het gesê Maimane het hom ten sterkste uitgespreek teen die vals aanklagte teen Hichilema en het die ANC-regering veroordeel omdat hulle nog nie standpunt ingeneem het teen die hoogverraad-aanklag nie.
Maimane het Vrydagoggend beskryf hoe hy en sy kollegas op die lughawe hardhandig deur die Zambiese owerhede DA hanteer is en hul selfone en iPads afgeneem is. Hy het gesê hy is fisiek verhoed om van die vliegtuig af te klim totdat hulle uiteindelik noodgedwonge die land moes verlaat.
Maimane het later die dag tydens 'n perskonferensie in Suid-Afrika gesê hy het Zambiese hoë kommissariaat gevra om volledige redes te verskaf oor hoekom hy toegang geweier is.
"Hulle het my verseker dat hulle die kwessie sal ondersoek en met hul bevindings na my toe sal terugkom," het Maimane aan die media gesê. Hy het aangedring dat hy met Hichelema se volgende hofverskyning daar sal wees.
"Ons gaan nie wegbly nie. Ek het gevra dat ons by die volgende verhoor van mnr. Hichilema kan wees, nie omdat ons met die reg in Zambië wil inmeng nie, maar ons wil saam staan en verseker dat die Zambiese regering op 'n demokratiese manier optree."
Vrystaatse polisiekommissaris verbied glo polisie om met gemeenskap saam te werk
Maimane, gee liewer aandag aan jou vete met Helen Zille oor kolonialisme. Sorteer eers jou kop oor die verlede uit.
Dalk moet jy meer gepla wees oor die demokrasie in jou eie land en die water krisis in jou provinsie voor jy weg hol vir publisiteit…
Betaal hy self vir die trip og word hy deur die DA geborg???? En wat hou dit in vir ons hier in SA???
Welkom by Afrika demokrasie Musie
Hy wil nie inmeng nie, maar hy wil darem saamstaan om te verseker dat die Zambiese regering op `n demokratiese manier optree.